Diari Oficial de la Generalitat Valenciana


Sumari del DOGV 2832, del 23-09-1996 (1996/839271)

CIRCULAR 6/96, 10 de setembre de 1996, de la Direcció General del Servei Valencià de Salut, sobre la instauració de mecanismes per al control de la prestació de serveis amb mitjans aliens al Servei Valencià de Salut i adequació dels mecanismes de treball de la inspecció.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1996/09/10/6/dof/vci/html**

### Dades del document

Número de DOGV
:   2832

Data del DOGV
:   23-09-1996

Secció del DOGV
:   ALTRES DISPOSICIONS

Número del document
:   1996/839271


Data del document
:   10-09-1996

Organisme emissor
:   Conselleria de Sanitat i Consum

Tipus de document
:   Anunci

CIRCULAR 6/96, 10 de setembre de 1996, de la Direcció General del Servei Valencià de Salut, sobre la instauració de mecanismes per al control de la prestació de serveis amb mitjans aliens al Servei Valencià de Salut i adequació dels mecanismes de treball de la inspecció.   
Destinataris: nivell directiu de la Conselleria de Sanitat i Consum, òrgans superiors del Servei Valencià de Salut, direccions territorials de la Conselleria de Sanitat i Consum, coordinadors de les àrees d'inspecció i inspeccions d'àrea.  
La consecució dels objectius del Servei Valencià de Salut fa necessària, en determinades ocasions, la concurrència de mitjans de diferent titularitat. Això implica la instauració de mecanismes de control efectius, no sols des del punt de vista comptable, sinó també des del punt de vista de la prestació del servei, entre altres.  
Per tot això, i tenint en compte els articles 1, 4 i 2.f del Reial Decret 2.177/78, del Ministeri de Sanitat i Seguretat Social sobre enregistrament, catalogació i inspecció de centres, serveis i establiments sanitaris, es dicten les següents instruccions:  
Primer  
Qualsevol activitat realitzada per mitjans aliens ha d'adequar-se a un marc reglat en què queden protocol·litzats els fluxos de documents i de derivació.  
Segon  
Per facilitar-ho, el Servei d'Inspecció del Servei Valencià de Salut ha d'estar representat en les comissions per a l'elaboració dels plecs de condicions, a fi que des d'aquestes comissions s'instauren els protocols de seguiment de l'activitat prestada adequats a cada cas, així com les pautes de derivació i control.  
Tercer  
Tots els centres i serveis concertats seran revisats d'ofici, independentment de les actuacions puntuals que es facen per iniciativa pròpia del Servei d'Inspecció del Servei Valencià de Salut o a petició del Servei de Concerts o d'aquesta direcció general, o amb l'autorització d'altres instàncies del Servei Valencià de Salut.  
Quart  
Amb independència dels protocols ordinaris d'inspecció global dels centres i serveis que, concertats o no, presten serveis al Servei Valencià de Salut, el Servei d'Inspecció instaurarà els mecanismes per revisar, periòdicament i reglada, la facturació i la prestació del servei. Dictarà les normes oportunes perquè aquestes siguen visades i comprovades al nivell que convinga (el Servei d'Inspecció mateix, els coordinadors de les àrees d'inspecció o les àrees d'inspecció). Excepcionalment, aquesta direcció general, amb un informe favorable previ dels serveis d'Inspecció i de Concerts, autoritzarà aquest visat per altres instàncies.  
Cinqué  
Aquesta direcció general, en desplegament estricte de la filosofia recollida en el paràgraf final de l'article 4 del Reial Decret 2177/78, insta els serveis de Concerts i d'Inspecció del Servei Valencià de Salut perquè es coordinen mitjançant una comissió amb la Direcció General de Règim Econòmic i la Intervenció Delegada amb els següents objectius:  
A. Disseny del model genèric de visat.  
B. Disseny dels fluxos de documentació.  
Sisé  
Aquesta circular entra en vigor el 15 de setembre de 1996. Fins a aquesta data, els destinataris li donaran la màxima difusió en els seus centres.  
Durant el període transitori i fins l'entrada en vigor, la inspecció adequarà els seus mecanismes de treball a la present.  
València, 10 de setembre de 1996.- El director general del SVS: Rubén F. Moreno Palanques.


Còpia Permalink ELI